ČETRTEK - 16. 4. 2020

MATEMATIKA – PREDHODNIK, NASLEDNIK

|  |
| --- |
| **1. PREDHODNIK, NASLEDNIK**Vzemi številski trak in na njem poišči število **76**. Katero število je **tik pred njim**? **75**. (Temu številu pravimo **predhodnik.**) Katero število pa je **takoj za njim**? **77**. (To pa je **naslednik.**) * **IGRA -** Delo v paru. (Pokliči še nekoga, ki se bo s tabo igral.)

Za igro potrebujeta številski trak ali stotični kvadrat. **NAVODILO:*** Prva oseba pove število, druga mora povedati **predhodnik** in **naslednik tega števila**. Vlogi nato menjata.

**2. DELO Z DZ 3, str. 11/ 1., 2., 3. in 4. naloga**Natančno preberi navodila nalog in jih poskušaj samostojno rešiti.**NASVET:**Pri **tretji in četrti** nalogi si lahko pomagaš s **številskim trakom**. Rešene naloge daj vpogled staršem. |

SLOVENŠČINA - **IŠČEM PODATKE**

|  |
| --- |
| **1. DELO Z UČBENIKOM , STR. 55*** Poišči v kazalu besedilo **KUKAVICA.**
* **ISKANJE PODATKOV V BESEDILU.**

**POMEMBNO**: Kako poiščeš podatke v besedilu?V besedilu poiščeš podatke tako, da odgovoriš na zastavljeno vprašanje samo **z eno** ali **dvema besedama**; **želenim podatkom. (**Torej ne odgovarjaš v celih povedih.)* **Oglej si besedilo** KUKAVICA.(Sedaj ti bodo starši zastavljali vprašanja, ti pa poišči **samo besedo/želeni podatek**, s katero boš odgovoril/a na vprašanje.)

**VPRAŠANJA**:Kdaj se vrne kukavica v naše kraje? (Spomladi.)Kje živi? (Ob robu gozda, na travnikih.)S čim se hrani? (Z žuželkami, gosenicami.)Kdaj se oglaša s kukanjem? (Med parjenjem.)Koliko jajc odloži kukavica v gnezda drugih ptic? (Eno.)Kdaj mladič kukavice pomeče iz gnezda druga jajca in mladiče? (Ko se izleže.)**PODATKI O KUKAVICI*** Katere podatke si si zapomnil/a?
* Iz podatkov, ki si si jih zapomnil/a, sestavi besedilo o kukavici. (Povej ga staršem.)
* Še enkrat preberi besedilo o kukavici in povej, kateri podatek bi te še zanimal, pa ga nisi poiskal/a.

**2. DELO Z DZ 3, stran 42*** Najprej preberi naslov.
* Sedaj boš iskal/a podatke s pomočjo pisnih vprašanj.
* OGLEJ SI BESEDILO.

VPRAŠANJE: Ali smo v učbeniku podčrtali podatek, ki smo ga iskali? (NE)  Zakaj ne?**NAVODILO:** V delovnem zvezku boš podatke, ki jih želiš poiskati, najprej podčrtal/a z rdečo barvo in nato jih vpisal/a v prostor ob vprašanju.**POMEMBNO:** **KAKO POIŠČEMO ŽELENI PODATEK V BESEDILU?**1. Najprej preberemo vprašanje.2. Podatek za odgovor poiščemo v besedilu. Če smemo, ga v besedilu tudi podčrtamo. 3. Podatek vpišemo v preglednico. 4. Napišemo samo želeni podatek, ne cele povedi. 5. Preverimo pravilnost podatka.**ZAKAJ SE UČIMO POISKATI ŽELENE PODATKE?** (Zato, ker v življenju večkrat rabimo samo **določene podatke** in je zelo pomembno, da se jih moramo **naučiti poiskati hitro in točno.** * **1., 2. naloga**

**Predlog:** Piši s svinčnikom, da lahko popraviš morebitne napake.Natančno preberi navodila. Reši nalogi. (Najprej poišči podatek v besedilu, ga podčrtaj in ga nato vpiši v razpredelnico.)**Upam, da ne bo pretežko. Potrudi se.** **C:\Users\Nada\Desktop\znanje.png** |

GLASBENA UMETNOST- Ljudska pesem: IZIDOR OVČICE PASEL

|  |
| --- |
|  1. Včasih so otroci v prostem času pasli živino: krave, ovce, koze. Med tem so si krajšali čas s pastirskimi igrami in izdelovanjem glasbil.  Kaj vse so počeli od pomladi do jeseni, ko so pasli živino na travnikih?   Zgodaj vstajali, se družili, igrali, se preizkušali v spretnostih. Plezali so na jablane in češnje. Krompir in koruzo so pekli v žerjavici, plezali na drevesa, premražene noge greli v kravjekih ... Pastirji so svojo čredo prepoznali po zvenu zvonca, ki ga je imela žival vodnica. Po cingljanju so razločili, ali se živina pase, počiva ali je vznemirjena. Pastirji so si krajšali čas z glasbili, ki so jih izdelali v času paše: našli so kak star živalski rog, iz lubja so izrezali rog in vanj trobili, izrezljali so si različne piščali iz vrbe, jelše, leske.* Danes boš spoznal/a pesem o pastirju, ki je pasel ovce.

2. BESEDILO PESMI (Najdeš ga v Berilu na str. 27.)* Najprej preberi pesem Izidor.
* Oglej si ilustracijo in o njej pripoveduj.
* Povej, kako je živel Izidor.

3. Učenje pesmice IZIDOR OVČICE PASELIzidor ovčice pasel,lepo žvižgal, lepo pel,cingel cing cingel cingel cong,cingel cing cingel cingel cong,cingel cing cingel cingel cong,cingel cing cong.Ko ovčice je zapustil,stopil je v vojaški stan,cingel cing...﻿Melodijo pesmice najdeš na spodnji povezavi:<https://www.youtube.com/watch?v=-stgVu4JHDE>* ZAPOJ PESMICO.

Za danes bo dovolj. Odpočij si. C:\Users\Nada\Desktop\smile-icon.jpg |